CELEX: 62012TN0489
Language: fi
Date: 2012-11-08 00:00:00
Title: Asia T-489/12: Kanne 8.11.2012 — Planet v. komissio

26.1.2013   
            
            
               FI
            
            
               Euroopan unionin virallinen lehti
            
            
               C 26/55
            
         Kanne 8.11.2012 — Planet v. komissio
   (Asia T-489/12)
   2013/C 26/111
   Oikeudenkäyntikieli: kreikka
   
      Asianosaiset
   
   
      Kantaja: konsultointia harjoittava osakeyhtiö Planet AE (Ateena, Kreikka) (edustaja: asianajaja B. Christianos)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että hylätessään kantajan korkeassa asemassa olevia johtohenkilöitä koskevat henkilöstömenot Euroopan komissio on rikkonut ONTOGON-, FIT- ja RACWeb-sopimuksia ja että komissiolle esitetyt edellä mainittuihin sopimuksiin liittyvät kantajan korkeassa asemassa olevia johtohenkilöitä koskevat henkilöstömenot, yhteensä 547 653,42 euroa, ovat tukikelpoisia menoja eikä kantajan tarvitse palauttaa niitä komissiolle, ja
            
         
               —
            
            
               velvoittamaan komission maksamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Käsiteltävä kanne koskee komission SEUT 272 artiklaan ja SEUT 340 artiklan ensimmäiseen kohtaan perustuvaa vastuuta seuraavista sopimuksista: a) sopimus numero 507237 Ontology enabled E-Gov Service configuration (ONTOGOV) –hankkeen toteuttamisesta, b) sopimus numero 027090 Fostering self-adaptive e-government service improvement using semantic technologies (FIT) –hankkeen toteuttamisesta ja c) sopimus numero 045101 Risk assessment for Customs in Western Balkans (RACWeb) –hankkeen toteuttamisesta. Konkreettisesti ottaen kantaja väittää, että vaikka se täytti täysimääräisesti ja asiaankuuluvasti ja erittäin menestyksekkäästi sopimusvelvoitteensa, komissio edellä mainittuja sopimuksia ja tarkastusmenettelyä ohjaavia sääntöjä rikkoen hylkäsi kantajan henkilöstömenot, jotka koskivat kantajan kolmea korkeassa asemassa olevaa johtohenkilöä.
   Tarkemmin ottaen kantaja esittää kaksi perustetta kanteelleen:
   
                
            
            
               Ensinnäkin kantaja väittää, että se ei ole lainkaan rikkonut sopimusvelvoitteitaan siltä osin kuin kyse on henkilöstömenoista, sillä a) kantajan kolmea korkeassa asemassa olevaa johtohenkilöä koskevat henkilöstömenot täyttävät kaikki tukikelpoisuuden edellytykset edellä mainittujen sopimusten määräysten mukaisesti ja b) sopimuksissa ei lainkaan kielletä korkeassa asemassa olevien johtohenkilöiden osallistumista rahoitettaviin hankkeisiin.
            
         
                
            
            
               Toiseksi kantaja väittää, että komissio tarkastusmenettelyssä rikkoi sopimusvelvoitteitaan, koska a) komission suorittamassa tarkastuksessa rikottiin sekä kreikkalaisia että kansainvälisiä tarkastusstandardeja, b) komission vaatimus siitä, että sille on toimitettava asiakirjoja, joita Planetilla ei ole velvollisuus säilyttää, merkitsee kyseisten sopimusten rikkomista ja yritystä jälkikäteen yksipuolisesti muuttaa Planetin sopimusvelvoitteita ja c) kyseisen tarkastuksen tulokset ovat ristiriidassa komission Planetissa aiemmin tekemien tarkastusten tulosten kanssa.